2012 m. spalio 23 d. Bendrojo Teismo (pirmoji kolegija) sprendimasVanhecke prieš Parlamentą
(Byla T-14/09)
„Privilegijos ir imunitetai – Parlamento narys – Imuniteto atšaukimas – Ieškinys dėl panaikinimo – Suinteresuotumo pareikšti ieškinį teisme išnykimas – Nereikalingumas priimti sprendimą“
Ieškinys dėl panaikinimo – Fiziniai ar juridiniai asmenys – Suinteresuotumas pareikšti ieškinį – Atsiradusio ir esamo suinteresuotumo būtinybė – Ieškinys, kuriuo siekiama panaikinti sprendimą dėl Europos Parlamento nario imuniteto atšaukimo – Bylos nutraukimu užbaigtas nacionalinis baudžiamasis procesas –Nacionalinio teismo sprendimas, įsigaliojęs po to, kai buvo pareikštas ieškinys dėl panaikinimo – Suinteresuotumo pareikšti ieškinį teisme išnykimas – Poreikio priimti sprendimą nebuvimas (EB 230 straipsnis; Bendrojo Teismo procedūros reglamento 113 straipsnis) (žr. 23–29 punktus)
Dalykas
Prašymas panaikinti 2008 m. lapkričio 18 d. Europos Parlamento sprendimą, kuriuo atšaukiamas ieškovo imunitetas.
Rezoliucinė dalis
1.
Nebereikia priimti sprendimo dėl šio ieškinio.
2.
Kiekviena šalis padengia savo bylinėjimosi išlaidas.